b'\n_START_ARTICLE_\nMedio Campidano\n_START_SECTION_\nNaravne zanimivosti\n_START_PARAGRAPH_\nCampidano je najve\xc4\x8dja ravnina Sardinije, ki se razprostira preko \xc5\xa1tirih pokrajin, od katerih le\xc5\xbei pokrajina Medio Campidano nekako na sredini (medio = sredinski). Ta ravnina je geolo\xc5\xa1ko tako imenovani "graben", to je ogromen tektonski jarek, \xc4\x8digar obrobne vzpetine in skale so povsem vidne. Posledica je veliko \xc5\xa1tevilo slapov v pokrajini. Prav v predmestju prestolnice Villacidro je eden od najlep\xc5\xa1ih, Sa Spendula na hudourniku Coxinas, ki se zliva v treh zaporednih skokih. Bolj proti notranjosti so \xc5\xa1e trije slapovi, ki prina\xc5\xa1ajo vode iz hribov Monti Mannu. Od teh je najbolj slikovit Muru Mannu (= veliki zid), ki z zadnjim skokom pada preko navpi\xc4\x8dne skale v 74 m globok naravni amfiteater in je najvi\xc5\xa1ji slap na Sardiniji._NEWLINE_Glavno za\xc5\xa1\xc4\x8diteno podro\xc4\x8dje v pokrajini Krajinski park Giara (Parco della Giara)_NEWLINE_Glej tudi Naravne vrednote Sardinije\n_START_SECTION_\nZgodovinske zanimivosti\n_START_PARAGRAPH_\nPokrajina ima dve glavni mesti, ker sta ob njeni ustanovitvi leta 2005 obe mesti bili enako pomembni. Sanluri je bilo sicer zgodovinska prestolnica podro\xc4\x8dja, a Villacidro je \xc5\xa1telo najve\xc4\x8d prebivalcev. Zato je bilo dolo\xc4\x8deno, da bodo nekateri pokrajinski uradi v enem kraju in nekateri v drugem. Tako je v Sanluriju sede\xc5\xbe Predsedstva in Pokrajinske Zbornice ter uradov Zdravstvene Slu\xc5\xbebe. Vsi ostali pokrajinski uradi so v Villacidru.'